Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 789

h) Ezeket az adatokat — a g) bekezdés kivételével — a tartály valamely erősített részére, egy gyűrűre vagy tartósan rögzített tartozékára kell tartósan felvinni, pl. domborítással. Az adatokat közvetlenül a tartályra is rá lehet vésni, ha bizonyítható, hogy a bevésés a tartály szilárdságát nem csökkenti. 2.2.2.5.4 Minden küldeménydarabra, amely az 1—4., a 6.F és a 7. sorszám alá tartozó gázokkal töltött tartályokat és az 5. sorszám alá tartozó, gázzal töltött kisméretű tartályokat (gázpatronokat) tartalmaz, jól olvashatóan és tartós módon rá kell írni az árunak a fuvarlevélben feltüntetett azonosító számát, amely elé az «UN» rövidítést kell írni, és ezenkívül a «2 osztály» megnevezést. Ezt az előírást nem kell figyelembe venni, ha a tartályok és azok feliratozásai jól láthatók. 2.2.2.5.5 Az 5. sorszám alá tartozó aeroszolokat tartalmazó küldeménydarabokon jól olvasható módon fel kell tüntetni az «UN 1950 aeroszolok» feliratot. Veszélyességi bárcák 2.2.2.5.6 A küldeménydarabokra, beleértve minden olyan csomagolást, amely tartályokat, aeroszolokat vagy gázzal töltött kismérető tartályokat (gázpatronokat) tartalmaz, valamint a 2.2.2.2.1 pont szerinti minden tartályra külső csomagolás nélkül a 2. táblázat 6 oszlopában feltüntetett bárcákat kell elhelyezni. 2.2.2.6 A fuvarozás módja, feladási korlátozások 2.2.2.6.1 A T, a TF, a TC, a TO, a TFC és a TOC csoport gázai, továbbá az 1.F sorszám alá tartozó UN 2203 sűrített szilícium-hidrogén kivételével a 2. osztály anyagait és tárgyait tartalmazó küldeménydarabokat expresszáruként is szabad fuvarozni. Egy küldeménydarab nem lehet 50 kg-nál nehezebb. 2.2.2.6.2 A 3. sorszám alá tartozó gázok biztonsági szeleppel ellátott tartálykocsiban vagy tankkonténerben történő fuvarozásánál a feladónak és a vasútnak a fuvarozási feltételekben a fuvarozásra történő feladás előtt meg kell egyeznie. 2.2.2.6.3 A 2.TOC sorszám alá tartozó UN 1749 klór-trifluorid küldemények 500 kg feletti bruttó tömeg esetén csak kocsirakományos formában és akkor is kocsinként legfeljebb 5.000 kg tömegig fuvarozhatók. 2002/105/II. szám 2) A műszaki névnek a tudományos és műszaki kézikönyvekben, folyóiratokban és szövegekben használt névnek kell lennie. Kereskedelmi nevek erre a célra nem használhatók. 2.2.2.7 Bejegyzések a fuvarlevélbe 2.2.2.7.1 A fuvarlevélbe az adatokat az SZMGSZ 2. Melléklet «Általános előírások» IV. Fejezetének követelményeivel összhangban kell bejegyezni. 2.2.2.7.2 Az áru megnevezésének a fuvarlevélben meg kell egyeznie a 2 táblázatban aláhúzott árumegnevezéssel és annak UN számával. Ha az anyag név szerint nincs felsorolva, de valamely m.n.n. tétel alá tartozik, az áru bejegyzésének az azonosító számból és az m.n.n. tétel nevéből kell állnia, amit a kémiai vagy műszaki névnek kell követnie. Az olyan keverékek (lásd a 2.1.3 pontot) fuvarozásánál, amelyek az SZMGSZ 2. Melléklet hatálya alá tartozó több alkotórészt tartalmaznak, általában nem szükséges két olyan alkotórésznél többet megnevezni, amely a keverék veszélyessége tekintetében mértékadó. A keverékek (lásd a 2.1.3 pontot) tartálykocsikban, battériás kocsikban, leszerelhető tartályos kocsikban vagy tankkonténerekben történő fuvarozásánál a keverék összetételét térf.%-ban vagy tömeg%-ban meg kell adni. Az 1%-nál kevesebb alkotórészeket nem kell feltüntetni. A műszaki név helyett a következő megnevezések valamelyike is engedélyezett: — a 2. A sorszám alá tartozó UN 1078 hűtőgáz, m.n.n. esetében: F1 keverék, F2 keverék, F3 keverék; — a 2.F sorszám alá tartozó UN 1010 azonosító szám esetén: 1,3-butadién és szénhidrogének stabilizált keverékei; — a 2. F sorszám alá tartozó UN 1060 metil-acetilén és propadién stabilizált keverék esetén: P1 keverék, P2 keverék; —

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes